लाडनूं| जीवनको सरलता से बिना डिप्रेशन, बिना तनाव, बिना बीमारियों
लाडनूं| जीवनको सरलता से बिना डिप्रेशन, बिना तनाव, बिना बीमारियों के जीने का ढंग सिखाने के लिए एक साप्ताहिक कोर्स निकटवर्ती जसवंतगढ़ कस्बे के गली नं. 6 के आदर्श विद्या मंदिर में एक शिविर लगाकर करवाया जा रहा है। संत श्रीरविशंकर द्वारा स्थापित आर्ट ऑफ लिविंग कार्यक्रम के हैप्पीनेस शिविर का एक और चरण जसवंतगढ़ में 29 दिसंबर से शुरू किया जाएगा। जो 3 जनवरी तक चलेगा। शिविर का समय 6.30 से 9.30 बजे तक एवं दूसरा बैच दोपहर 2 से 5 बजे तक आयोजित किया जाएगा। जसवंतगढ़ में पिछले साल भी शिविर का आयोजन किया गया था। कार्यकर्ता अंजनीकुमार सारस्वत ने बताया कि प्रतिदिन मात्र तीन घंटे के इस कार्यक्रम से विभिन्न रोगों से मुक्ति मिल सकेगी। उन्होंने बताया कि जो पहले से हैप्पीनेस प्रोग्राम में भाग ले चुके हैं उनके लिए एक फॉलोअप सेशन 27 दिसंबर को सुबह 6.30 बजे आदर्श विद्या मंदिर में रखा जा रहा है। इसके बाद 31 दिसंबर को दोपहर 2 बजे गली नं. 6 के श्रीश्री ग्राउंड में दिव्य महासत्संग का आयोजन भी किया जाएगा।
जसवंतगढ़ में हैप्पीनेस शिविर 29 से
hin_Deva hin_Deva hin_Deva